Ribe Stifts Adresseaviser, 1845-06-23
Jndenlandske Efterretninger. Kongen af Preussen. Fra om Morgenen den 18. ds. var en Mængde Mennesker forsamlet paa Langelinie, Toldboden og i de tilstødende Gader, da man havde erfaret, at de kongelige Skibe vare sigte, og at Ankomsten kunde ventes for Kl. 8. Til den ventede Tid ankom ogsaa det kongl. preussiske Dampskib, Königin Elisabeth, ledsaget af Ægir og "Geiser. Paa Rheden ligge nu, som bekjendt, "Galathea og Ørnen", der ligesom Citadellet og Nyholm gave Saluter ved Kongeskibets Nærmelse. Da dette nærmede sig Toldboden, tog Hs. Majestæt, vor Konge, sin høie Gjæst imøde i en Kongechalup hvilken derpaa ogsaa Hs. M. Kongen af Preussen, besteg, og begge Majestæter begave sig nu til den indenfor Bommen smukt arrangerede Landingsbro, hvor De, saavelsom ved Passagen igjennem Bommen, af den der forsamlede Mængde modtoges med stærk Acclamation. Strax efter Landingen kjørte begge Majestæter, fulgte af Kronprindsen og de andre kgl. Prindser, til det for Hs. Preussiske Majestæt indrettede Palais paa Amalienborg, hvor ogsaa en Mængde Mennesker havde samlet sig. Efter et kort Ophold sammesteds begave begge Majestæter sig tilvogns over til Hs. M. Dronningen, bilsede af Mængdens Jubelraab, der gjenløde, da Hs. Kgl. Høihed Kronprindsen siden tillods tog samme Vei Efterat H. M. Kongen af Preussen havde endt sit Besøg hos Hendes Majestæt, begav han sig tilfods tilbage til sin Bolig, ledsaget af Hs. Kgl. Høihed Kronprindsen, og atter hilset af den samlede Mængde. Efterat H. M. Kongen af Preussen havde aflagt Besøg hos herværende Medlemmer af Kongehuset, toge begge Deres Majestæter med de kongelige Prindser og Suiterne Kl. 12, Frue Kirke og Universitetet i Øiesyn. Paa det første Sted modtoges Majestæterne af Kirkens Geistlighed. Stiftprovst Tryde holdt en kort Tale; Orgelets mægtige Toner løde til Velkomst. H. M. Kongen af Preussen dvælede længe ved de enkelte Thorvaldsenske Værker, især syntes Christusstatuen og Basrelieffet. i Choret at fængsle hans Blik. Ogsaa Thorvaldsens Kiste besøgtes. Fra Kirken begav DD. M.M. Sig tilfods til Universitetsbygningen, hvor Rector Magnisicus og Decanerne med flere Professorer modtoge Majestæterne. Derefter stege DD. M.M. til vogn, som det sagdes, til Besøg hos Hs. Majestæt, Enkedronningen. Kongen af Preussen gjorde efter Middagstaflet en Landtour med H. M. vor Konge, Prindserne og Suite, til Bernstorff og Dyrehaven. Kongen af Preussen, ledsaget af vor Konge, besøgte i Torsdags Morges Kl. 9 1/2 Kunstakademiet, hvor han modtoges af Kronprindsen, Akademiets Præses, og Akademiets Professorer og Medlemmer. Efterat have beseet Flaursalen og Thorvaldsens der opstillede colossale Statue af Herkules og øvrige Arbeider, begav Forsamlingen sig ind i det Thorvaldsenske Cabinet, hvori findes hans tidligste Arbeider, og derfra til den i flere af Akademiets Sale nu ordnede Udstilling, som begyndte med en Række af Sculpturarbeider af Thorvaldsen, dem som saaes paa sidste Udstilling, med Modellerne til Statuen af Prof. Bissen, Arbeider af Prof. Christensen og H. Conradsen i Medailleur- og Steenskjærerkunsten; i de følgende Værelser var en Deel ældre og nyere Malerier af Akademiets Medlemmer og andre Kunstnere; Deres Majestæter med følge begav sig derpaa ind i Forsamlingssalen, hvor Præses i Spidsen for Atademtet overrakte Hs. Maj. Kongen af Preussen Diplom som Æresmedlem af Kunstakademiet, hvilket Allerhøistsamme allernaadigst behagede at modtage. Deres Majestæter besøgte endnu under Deres Ophold paa Charlottenborg Thorvaldsens Værelser, og Attelier, hvori Modellerne til de fire Heste til Setersgadinden, som bliver at udføre i Bronce for Museet, saaes under Arbeide. Fra Kunstakademiet begave D. D. M. M. Sig til Musæet i Dronningens Tvergade. Derefter begave D. D. M. M. Sig til Exerceerpladsen i Gothersgade for at bivaane Vagt paraden. Samtlige af Garnisonens Officerer, ligesom Officererne af Borgercorpserne vare tilstede, og efterat Tropperne vare defilerede forbi Kongen af Preussen, udførtes nogle militaire gymnastiske Øvelser imellem Cavalleri og Jnfanteri, hvorover Hs. Majestæt skal have yttret sin høie Tilfredshed. Derfra begave De Sig til Rosenborg Slot for at besee Mærkværdighederne der. Efter Couren paa Christiansborg og afholdt Middagstaffel i Slottets Riddersal, under hvilket det kongelige Capel og de kgl. Sangere og Sangerinder udførte forskjellige Musikstykker, begave begge Kongerne og Dronningen med Prindserne og Prindsesserne, og Sutterne, sig til Theatret, hvor Kongen af Preussen ved Ankomsten strax bilsedes med Acclamation. Efterat Melodien til God save the King var udført af Orchestret, gaves Balletten Napoli. Da Kongen af Preussen efter Forestillingens Slutning, Haand i Haand med vor Konge, traadte frem, udbrud Huset i enthusiastiske Jubelraab. – J Fredags Morges Kl. 8 begave Kongen og Dronningen med Deres høie Gjest og den Kongelige Familie sig paa Dampskibet Ægir til Helsingør. (B. T.)J sin Beretning om Kongen af Preussens Ankomst til Kbhvn, bemærker Kbhposten, at der ved Jndseilingen indtraf det Tilfælde, som i mere overtroiske Tider vilde være blevet anseet for et slemt Omen, at næmlig Kongeflaget paa Masten af det preussiske Dampskib fængede Jld, formodentlig af en opfarende Guist gjennem Røgrøret, hvorved netop den midterste Deel af Flaget, der forestillede den preussiske Ørn, bortbrændte, medens den øvrige Deel af Flaget, der er rødt, gjennemskaaret af et hvidt og sort Kors, erholdt Lighed med det norske eller et andet Trikolorslag. J vore polerede Dage begriber man, det var intet videre end et almindeligt Tilfælde, der kan hendes den Bedste og den Lykkeligste.